b'\n_START_ARTICLE_\nJohannes Raudm\xc3\xa4e\n_START_PARAGRAPH_\nJohannes Raudm\xc3\xa4e VR II/3 (kuni 1936. aastani Johannes Eisenberg, 22. aprill 1891 Tagat\xc3\xb5nu talu, Kuimetsa vald (Juuru kihelkond), Harjumaa \xe2\x80\x93 29. detsember 1973 Stockholm) oli Eesti s\xc3\xb5jav\xc3\xa4elane (kolonelleitnant). _NEWLINE_Oli Vabaduss\xc3\xb5ja alguses detsembrist 1918 kuni m\xc3\xa4rtsini 1919 soomusrongide \xc3\xbclemjuhataja (alates veebruarist 1919 Soomusrongide divisjon) staabi adjutandiks. Seej\xc3\xa4rel kuni Vabaduss\xc3\xb5ja l\xc3\xb5puni Soomusrongide divisjoni tagavarapataljoni 1. roodu \xc3\xbclem. Osales lahingutegevuses Punaarmee vastu Viru rindel, L\xc3\xb5una-Eestis ja Pihkva rindel. _NEWLINE_Oli 1928. aasta maist kuni 1940. aasta juunini Kaitseliidu Sakalamaa maleva pealik. _NEWLINE_21. septembril 1933 valiti ta Allveelaevastiku Sihtkapitali Viljandi toimkonna esimeheks.'